Avis juridique important

|

31986L0524

Οδηγία 86/524/ΕΟΚ του Συμβουλίου της 27ης Οκτωβρίου 1986 για την τροποποίηση της οδηγίας 77/780/ΕΟΚ όσον αφορά τον κατάλογο πιστωτικών ιδρυμάτων που εξαιρούνται μονίμως από το πεδίο εφαρμογής της οδηγίας αυτής

Επίσημη Εφημερίδα αριθ. L 309 της 04/11/1986 σ. 0015 - 0016 Φινλανδική ειδική έκδοση: Κεφάλαιο 6 τόμος 2 σ. 0131  Σουηδική ειδική έκδοση: Κεφάλαιο 6 τόμος 2 σ. 0131

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 27ης Οκτωβρίου 1986  για την τροποποίηση της οδηγίας 77/780/ΕΟΚ όσον αφορά τον κατάλογο πιστωτικών ιδρυμάτων που εξαιρούνται μονίμως από το πεδίο εφαρμογής της οδηγίας αυτής  (86/524/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη,  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 57 παράγραφος 2,  την πρώτη οδηγία 77/780/ΕΟΚ του Συμβουλίου της 12ης Δεκεμβρίου 1977 περί του συντονισμού των νομοθετικών, κανονιστικών και διοικητικών διατάξεων που αφορούν την ανάληψη και την άσκηση της δραστηριότητας πιστωτικού ιδρύματος (1), όπως τροποποιήθηκε τελευταία από την πράξη για την προσχώρηση της Ισπανίας και της Πορτογαλίας, και ιδίως το άρθρο 2 παράγραφοι 2 και 3,  την πρόταση της Επιτροπής,  Εκτιμώντας:  ότι το άρθρο 2 παράγραφος 2 της οδηγίας 77/780/ΕΟΚ προβλέπει τη μόνιμη εξαίρεση από το πεδίο εφαρμογής των ορισμένων πιστωτικών ιδρυμάτων ορισμένων κρατών μελών·  ότι το άρθρο 2 παράγραφος 3 της εν λόγω οδηγίας προβλέπει ότι, με πρόταση της Επιτροπής, η οποία προς το σκοπό αυτό διαβουλεύεται με τη συμβουλευτική επιτροπή, το Συμβούλιο αποφασίζει για κάθε ενδεχόμενη τροποποίηση του καταλόγου που περιέχεται στην παράγραφο 2·  ότι, μετά από συζητήσεις που έγιναν κατά τη συνεδρίαση της συμβουλευτικής επιτροπής στις 12 Δεκεμβρίου 1984 και επ' ευκαιρία της έκθεσης της Επιτροπής προς το Συμβούλιο όσον αφορά την αναβολή της εφαρμογής της εν λόγω οδηγίας, ορισμένα κράτη μέλη ζήτησαν από την Επιτροπή την μόνιμη εξαίρεση ορισμένων πιστωτικών τους ιδρυμάτων·  ότι, κατά την επανεξέταση του καταλόγου των μόνιμων εξαιρέσεων, η Επιτροπή έλαβε υπόψη τις πρόσφατες τροποποιήσεις που σημειώθηκαν στην τραπεζική νομοθεσία ορισμένων κρατών μελών, οι οποίες είχαν ως συνέπεια τροποποιήσεις των κανόνων επίβλεψης σχετικά με πιστωτικά ιδρύματα που είχαν προηγουμένως μόνιμα εξαιρεθεί·  ότι η Επιτροπή στις 4 Δεκεμβρίου 1985 και στις 5 Αυγούστου 1986 έκανε διαβουλεύσεις με τη συμβουλευτική επιτροπή όσον αφορά την ενημέρωση του καταλόγου των μόνιμων εξαιρέσεων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο άρθρο 2 της οδηγίας 77/780/ΕΟΚ, η παράγραφος 2 αντικαθίσταται από το ακόλουθο κείμενο:  «2. Δεν αφορά τη δραστηριότητα:  - των κεντρικών τραπεζών των κρατών μελών,  - των γραφείων ταχυδρομικών επιταγών,  - στο Βέλγιο, του «Institut de Reescompte et de Garantie / Herdiscontering- en Waarborginstituut», των «Societes nationale et regionales d'investissement / Nationale en gewestelijke investeringsmaatschappijen», των «Societes de developpement regionales / Gewestelijke ontwikkelingsmaatschappijen», της «Societe Nationale du Logement / Nationale Maatschappij voor de Huisvesting» και των συνεργαζομένων εταιρειών της, της «Societe Nationale Terriene Nationale Landmaatschappij» και των συνεργαζομένων εταιρειών της,  - στη Δανία, του «Dansk Eksportfinansieringsfond», του «Danmarks Skibskreditfond», του «Industriens Realkreditfond» και του «Dansk Landbrugs Realkreditfond»,  - στη Γερμανία, της «Kreditanstalt fuer Wiederaufbau», των οργανισμών, οι οποίοι δυνάμει του «Wohnungsgemeinnuetzigkeitsgesetz», αναγνωρίζονται ως όργανα της εθνικής πολιτικής στον στεγαστικό τομέα και των οποίων οι τραπεζικές εργασίες δεν συνιστούν την κύρια δραστηριότητα, καθώς και των οργανισμών, οι οποίοι, δυνάμει του νόμου αυτού, ανανγωρίζονται ως στεγαστικοί οργανισμοί δημοσίου συμφέροντος,  - στην Ελλάδα, της Ελληνικής Τράπεζας Βιομηχανικής Αναπτύξεως, του Ταμείου Παρακαταθηκών και Δανείων, της Τράπεζας Υποθηκών, του Ταχυδρομικού Ταμιευτηρίου και της «Ελληνικαί Εξαγωγαί ΑΕ»,  - στην Ισπανία του «Instituto de Credito Oficial», με εξαίρεση τις θυγατρικές του εταιρείες,  - στη Γαλλία, της «Caisse des depots et consignations»,  - στην Ιρλανδία των «Credit Unions» και των «Friendly Societies»,  - στην Ιταλία της «Cassa depositi e prestiti»,  - στις Κάτω Χώρες της «NV Export-Financieringsmaatschappij», της «Nederlandse Financieringsmaatschappij voor Ontwikkelingslanden NV», της «Nederlandse Investeringsbank voor Ontwikkelingslanden NV», της «Nederlandse Waterschapsbank NV», της «Financieringsmaatschappij Industrieel Garantiefonds Amsterdam NV», της «Financieringsmaatschappij Industrieel Garantiefonds 's-Gravenhage NV», της «Noordelijke Ontwikkelingsmaatschappij», της «NV Industriebank Limburgs Instituut voor ontwikkeling en financiering» και της «Overijsselse Ontwikkelingsmaatschappij NV»,  - στην Πορτογαλία των «Caixas Economicas» που υφίστανται την 1η Ιανουαρίου 1986 και που δεν έχουν συσταθεί υπό την μορφή ανωνύμου εταιρείας,  - στο Ηνωμένο Βασίλειο, της «National Savings Bank», της «Commonwealth Corporation Ltd», της «Scottish Agricultural Securities Mortgage Corporation Ltd», της «Scottish Agricultural Securities Corporation Ltd», των «Crown Agents for overseas governments and administrations», των «Credit Unions» και των «Municipal Banks.»  Άρθρο 2  1. Τα κράτη μέλη λαμβάνουν, αν είναι αναγκαίο, τα απαιτούμενα μέτρα για να συμμορφωθούν προς την παρούσα οδηγία το αργότερο μέχρι τις 31 Δεκεμβρίου 1986, και ενημερώνουν αμέσως σχετικά την Επιτροπή.  2. Εντός ενός έτους από την κοινοποίηση (1) της παρούσας οδηγίας, τα κράτη μέλη γνωστοποιούν στην Επιτροπή το κείμενο των ουσιωδών νομοθετικών, κανονιστικών και διοικητικών διατάξεων που εκδίδουν στον τομέα που διέπεται από την παρούσα οδηγία.  Άρθρο 3  Η παρούσα οδηγία απευθύνεται στα κράτη μέλη.  Λουξεμβούργο, 27 Οκτωβρίου 1986.  Για το Συμβούλιο  Ο Πρόεδρος  G. HOWE  (1) ΕΕ αριθ. L 322 της 17. 12. 1977, σ. 30.  (1) Η παρούσα οδηγία κοινοποιήθηκε στα κράτη μέλη στις 30 Οκτωβρίου 1986.


Avis juridique important

|

31975L0269

Οδηγία 75/269/ΕΟΚ του Συμβουλίου της 28ης Απριλίου 1975 περί του κοινοτικού πίνακα των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Βέλγιο)

Επίσημη Εφημερίδα αριθ. L 128 της 19/05/1975 σ. 0008 - 0009

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31965L0264

Δεύτερη οδηγία 65/264/ΕΟΚ του Συμβουλίου της 13ης Μαΐου 1965 περί της θέσεως σε εφαρμογή των διατάξεων των γενικών προγραμμάτων για την κατάργηση των περιορισμών στο δικαίωμα εγκαταστάσεως και στην ελεύθερη παροχή υπηρεσιών στον τομέα της κινηματογραφίας

Επίσημη Εφημερίδα αριθ. 085 της 19/05/1965 σ. 1437 - 1439 Φινλανδική ειδική έκδοση: Κεφάλαιο 6 τόμος 1 σ. 0041  Δανική ειδική έκδοση: Σειρά I Κεφάλαιο 1965-1966 σ. 0055  Σουηδική ειδική έκδοση: Κεφάλαιο 6 τόμος 1 σ. 0041  Αγγλική ειδική έκδοση: Σειρά I Κεφάλαιο 1965-1966 σ. 0062  Ελληνική ειδική έκδοση: Κεφάλαιο 06 τόμος 1 σ. 0058  Ισπανική ειδική έκδοση: Κεφάλαιο 06 τόμος 1 σ. 0063  Πορτογαλική ειδική έκδοση : Κεφάλαιο 06 τόμος 1 σ. 0063

ΔΕΥΤΕΡΗ ΟΔΗΓΙΑ ΤΟΥ ΣΥΜΒΟΥΛΙΟΥ της 13ης Μαΐου 1965 περί της θέσεως σε εφαρμογή των διατάξεων των γενικών προγραμμάτων για την κατάργηση των περιορισμών στο δικαίωμα εγκαταστάσεως και στην ελεύθερη παροχή υπηρεσιών στον τομέα της κινηματογραφίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54, παράγραφοι 2 και 3 και το άρθρο 63 παράγραφος 2,  το γενικό πρόγραμμα για την κατάργηση των περιορισμών στο δικαίωμα εγκαταστάσεως, και ιδίως τον Τίτλο IV/Α (1),  το γενικό πρόγραμμα για την κατάργηση των περιορισμών στην ελεύθερη παροχή υπηρεσιών και ιδίως τον Τίτλο V/Γ γ (2),  την πρώτη οδηγία για θέματα κινηματογραφίας, η οποία εκδόθηκε από το Συμβούλιο στις 15 Οκτωβρίου 1963 (3),  την πρόταση της Επιτροπής,  τη γνώμη της Συνελεύσεως (4),  τη γνώμη της Οικονομικής και Κοινωνικής Επιτροπής (5),  Εκτιμώντας:  ότι σύμφωνα με τον Τίτλο IV Α του γενικού προγράμματος για την κατάργηση των περιορισμών στο δικαίωμα εγκαταστάσεως οι περιορισμοί στην λειτουργία αιθουσών ειδικών για την αποκλειστική προβολή ξένων κινηματογραφικών ταινιών στη γλώσσα της χώρας  καταγωγής, πρέπει να καταργηθούν στο τέλος του δευτέρου έτους του δευτέρου σταδίου της μεταβατικής περιόδου- ότι σύμφωνα με τον Τίτλο V Γ γ) του γενικού προγράμματος για την κατάργηση των περιορισμών στην ελεύθερη παροχή υπηρεσιών, τα προβλήματα που τίθενται για την πραγματοποίηση μιας κοινής αγοράς στην κινηματογραφία πρέπει να λυθούν προοδευτικά πριν από το  τέλος της μεταβατικής περιόδου- ότι με την προοπτική της πραγματοποιήσεως αυτής και λαμβάνοντας υπόψη του διαρρεύσαντος ήδη χρόνου της μεταβατικής περιόδου, είναι αναγκαίο να γίνουν ενέργειες για την κατάργηση ορισμένων περιορισμών που υπάρχουν μετά την  υιοθέτηση της οδηγίας του Συμβουλίου της 15ης Οκτωβρίου 1963- ότι μεταξύ των περιορισμών αυτών, εκείνοι οι οποίοι αφορούν την εισαγωγή και την προβολή των κινηματογραφικών ταινιών περιορίζουν σημαντικά τις κοινοτικές συναλλαγές και ότι πρέπει να  καταργηθούν ταυτόχρονα, δεδομένου ότι έχουν και τις ανάλογες επιπτώσεις στις συναλλαγές- ότι, η μεταγλώττιση (ντουμπλαρίσματος) των κινηματογραφικών ταινιών, δύναται να εξασφαλισθεί κατά τρόπο ικανοποιητικό στη χώρα εξαγωγής και ότι επομένως η υποχρέωση  μεταγλωττίσεως (ντουμπλάρισμα) των κινηματογραφικών ταινιών που έχουν την εθνικότητα Κράτους μέλους στη χώρα προβολής δεν είναι πλέον δικαιολογημένη- ότι οι όροι εγκαταστάσεως δεν πρέπει να νοθευτούν από ενισχύσεις που χορηγούνται από το Κράτος μέλος καταγωγής του δικαιούχου της παρούσης οδηγίας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα Κράτη μέλη καταργούν, υπέρ των φυσικών προσώπων και των εταιριών που προβλέπονται στον Τίτλο I των γενικών προγραμμάτων για την κατάργηση των περιορισμών στο δικαίωμα εγκαταστάσεως και στην ελεύθερη παροχή υπηρεσιών (που στο εξής καλούνται  "δικαιούχοι"), τους περιορισμούς που αναφέρονται στον Τίτλο III των εν λόγω γενικών προγραμμάτων όσον αφορά τα θέματα κινηματογραφίας:  α) τη λειτουργία κινηματογραφικών αιθουσών ειδικών για την αποκλειστική προβολή ξένων κινηματογραφικών ταινιών στη γλώσσα της χώρας προελεύσεως με ή χωρίς υπότιτλους- β) τις ποσοστώσεις επί της εισαγωγής και τις ποσοστώσεις επί της οθόνης- γ) τη μεταγλώττιση (ντουμπλάρισμα) των κινηματογραφικών ταινιών.   Άρθρο 2  Για την εφαρμογή της παρούσης οδηγίας αναγνωρίζεται ότι έχει την εθνικότητα ενός ή περισσοτέρων Κρατών μελών, η κινηματογραφική ταινία που παράγεται σύμφωνα με τους όρους που προβλέπονται στα άρθρα 3 και 4 της πρώτης οδηγίας σε θέματα  κινηματογραφίας που εκδόθηκε από το Συμβούλιο στις 15 Οκτωβρίου 1963.   Άρθρο 3  Το άρθρο 1, ψηφίο α) δεν εφαρμόζεται στα Κράτη μέλη στα οποία, κατά γενικό κανόνα, οι κινηματογραφικές ταινίες προβάλλονται στη γλώσσα της χώρας καταγωγής.   Άρθρο 4  Η λειτουργία ειδικής κινηματογραφικής αίθουσας σε Κράτος μέλος, δεν μπορεί να αποτελέσει λόγο χορηγήσεως άμεσης ή έμμεσης ενισχύσεως οικονομικής ή οποιουδήποτε άλλου είδους από άλλο Κράτος μέλος που θα μπορούσε να νοθεύσει τους όρους  εγκαταστάσεως.  Ειδικά δεν θα χορηγούνται τέτοιου είδους ενισχύσεις για:  - την κατασκευή, επισκευή και τον εκσυγχρονισμό των αιθουσών κινηματογραφικών προβολών- - την πραγματοποίηση εργασιών για λόγους ασφαλείας, υγιεινής και τεχνικών βελτιώσεων- - την αγορά εξοπλισμού-  την ενοικίαση κινηματογραφικών ταινιών μεγάλου μήκους- - την κάλυψη κινδύνων ή απωλειών διαχειρίσεως.  Οι υπάρχουσες ενισχύσεις οποιασδήποτε μορφής και αν είναι στο ενδιαφερόμενο Κράτος μέλος για την λειτουργία ειδικής κινηματογραφικής αίθουσας, πρέπει να παραχωρούνται χωρίς διάκριση στους υπηκόους των άλλων Κρατών μελών της Κοινότητος που τις  εκμεταλλεύονται.  Η μεταχείριση που παρέχεται στους δικαιούχους των Κρατών μελών δεν είναι δυνατόν σε καμμιά περίπτωση να είναι ολιγώτερο ευνοϊκή από εκείνη που προορίζεται για τα φυσικά πρόσωπα και τις εταιρίες των τρίτων χωρών.   Άρθρο 5  Τα Κράτη μέλη, τα οποία κατά την ημέρα της κοινοποιήσεως της παρούσης οδηγίας επιβάλλουν στις αίθουσες κινηματογραφικών προβολών ελάχιστο αριθμό ημερών προβολής εθνικών κινηματογραφικών ταινιών κατά ημερολογιακό έτος (σύστημα ποσοστώσεων επί  της οθόνης), αποδέχονται χάρη στην ποσόστωση αυτή, το αργότερο ως τις 31 Δεκεμβρίου 1966, τις κινηματογραφικές ταινίες που έχουν εθνικότητα ενός ή περισσοτέρων Κρατών μελών, με τους ίδιους όρους όπως οι εθνικές τους κινηματογραφικές ταινίες. Τα Κράτη  αυτά θα μπορούν ν' αυξήσουν τον αριθμό ημερών προβολής που αντιστοιχούν στην ποσόστωση επί της οθόνης, λόγω της επεκτάσεώς της και στις κινηματογραφικές ταινίες των άλλων χωρών.  Τα Κράτη μέλη τα οποία κατά την ημέρα της κοινοποιήσεως της παρούσης οδηγίας δεν επιβάλλουν ποσοστώσεις επί της οθόνης θα μπορούν να τις εισάγουν, με τον όρο, ότι οι ποσοστώσεις αυτές θα εφαρμόζονται στις κινηματογραφικές ταινίες που έχουν την  εθνικότητα των άλλων Κρατών μελών.  Οι ποσοστώσεις επί της οθόνης δεν είναι δυνατόν να εφαρμοσθούν στις ειδικές αίθουσες προβολής που αναφέρονται στο άρθρο 1, ψηφίο α).   Άρθρο 6  Το Συμβούλιο κατόπιν προτάσεως της Επιτροπής και με αίτηση Κράτους μέλους, μπορεί με ειδική πλειοψηφία, να δώσει την άδεια στο Κράτος αυτό να καθορίσει όρια στην προβολή στις ειδικές ή μη κινηματογραφικές αίθουσες, ξένων κινηματογραφικών  ταινιών στην γλώσσα της χώρας καταγωγής, όταν η γλώσσα αυτή είναι εκείνη της περιοχής όπου ευρίσκεται η αίθουσα.   Άρθρο 7  Οι ποσοστώσεις κατά την εισαγωγή κινηματογραφικών ταινιών που έχουν την εθνικότητα ενός ή περισσοτέρων Κρατών μελών, καταργούνται το αργότερο στις 31 Δεκεμβρίου 1966.  Η Ομοσπονδιακή Δημοκρατία της Γερμανίας, διατηρεί, πάντως, κατά την μεταβατική περίοδο, την ευχέρεια να περιορίζει την εισαγωγή κινηματογραφικών ταινιών που έχουν την εθνικότητα ενός ή περισσοτέρων Κρατών μελών και για τις οποίες η θεώρηση της εθνικής  επιτροπής λογοκρισίας παραχωρήθηκε πριν τέσσερα έτη και πλέον με βάση την ημερομηνία της αιτήσεως εισαγωγής που υποβλήθηκε στις αρμόδιες αρχές.  Η κατάργηση των ποσοστώσεων παρέχει το δικαίωμα απεριορίστου εισαγωγής αντιτύπων, αρνητικών και διαφημιστικού υλικού.   Άρθρο 8  Οι διατάξεις που επιβάλλουν την υποχρέωση μεταγλωττίσεως (ντουμπλαρίσματος) των κινηματογραφικών ταινιών στη χώρα εισαγωγής θα καταργηθούν το αργότερο στις 31 Δεκεμβρίου 1966 για τις κινηματογραφικές ταινίες που έχουν την εθνικότητα ενός ή  περισσότερων Κρατών μελών.   Άρθρο 9  Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός έξη μηνών από της κοινοποιήσεώς της και ενημερώνουν αμέσως περί αυτού την Επιτροπή.   Άρθρο 10  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 13 Μαΐου 1965.  Για το Συμβούλιο Ο Πρόεδρος M. COUVE DE MURVILLE  (1) ΕΕ αριθ. 2 της 15.1.1962, σ. 36/62.  (2) ΕΕ αριθ. 2 της 15.1.1962, σ. 32/62.  (3) ΕΕ αριθ. 159 της 21.11.1963, σ. 2661/63.  (4) ΕΕ αριθ. 20 της 6.2.1965, σ. 265/65.  (5) ΕΕ αριθ. 194 της 27.11.1964, σ. 3243/64.


Avis juridique important

|

31967L0531

Οδηγία 67/531/ΕΟΚ του Συμβουλίου της 25ης Ιουλίου 1967 περί εφαρμογής της νομοθεσίας των κρατών μελών στον τομέα των αγροτικών μισθώσεων στους γεωργούς οι οποίοι είναι υπήκοοι άλλων κρατών μελών

Επίσημη Εφημερίδα αριθ. 190 της 10/08/1967 σ. 0003 - 0005 Φινλανδική ειδική έκδοση: Κεφάλαιο 6 τόμος 1 σ. 0053  Δανική ειδική έκδοση: Σειρά I Κεφάλαιο 1967 σ. 0207  Σουηδική ειδική έκδοση: Κεφάλαιο 6 τόμος 1 σ. 0053  Αγγλική ειδική έκδοση: Σειρά I Κεφάλαιο 1967 σ. 0230  Ελληνική ειδική έκδοση: Κεφάλαιο 06 τόμος 1 σ. 0071  Ισπανική ειδική έκδοση: Κεφάλαιο 06 τόμος 1 σ. 0075  Πορτογαλική ειδική έκδοση : Κεφάλαιο 06 τόμος 1 σ. 0075

ΟΔΗΓΙΑ ΤΟΥ ΣΥΜΒΟΥΛΙΟΥ της 25ης Ιουλίου 1967 περί εφαρμογής της νομοθεσίας των Κρατών μελών στον τομέα των αγροτικών μισθώσεων στους γεωργούς οι οποίοι είναι υπήκοοι άλλων Κρατών μελώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54 παράγραφοι 2 και 3,  το γενικό πρόγραμμα για την κατάργηση των περιορισμών στην ελευθερία εγκαταστάσεως(1), και ιδίως τον Τίτλο IV/ΣΤ,  την πρόταση της Επιτροπής,  τη γνώμη της Συνελεύσεως(2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι το γενικό πρόγραμμα για την κατάργηση των περιορισμών στην ελευθερία εγκαταστάσεως περιλαμβάνει ειδικό χρονοδιάγραμμα για την πραγματοποίηση της ελευθερίας αυτής στον τομέα της γεωργίας, στο οποίο λαμβάνεται υπόψη ο ιδιαίτερος χαράκτηρας της  γεωργικής δραστηριότητος- ότι η τρίτη σειρά μέτρων τα οποία αναφέρονται στο χρονοδιάγραμμα αυτό περιλαμβάνει την προσαρμογή από κάθε Κράτος μέλος στην αρχή του τρίτου έτους του δευτέρου σταδίου, του καθεστώτος των αγροτικών μισθώσεων κατά τρόπο ώστε η  σχετική νομοθεσία να εφαρμόζεται στους γεωργούς οι οποίοι είναι υπήκοοι των άλλων Κρατών μελών και οι οποίοι ασκούν την εκμετάλλευση βάσει του καθεστώτος αυτού, υπό τις αυτές προϋποθέσεις όπως και οι ημεδαποί- ότι οι δικαιούχοι της οδηγίας του Συμβουλίου της 2ας Απριλίου 1963, περί καθορισμού του τρόπου πραγματοποιήσεως της ελευθερίας εγκαταστάσεως στον τομέα της γεωργίας στην επικράτεια Κράτους μέλους, των υπηκόων άλλων χωρών της Κοινότητος, οι οποίοι έχουν  εργασθεί ως μισθωτοί αγρεργάτες σε αυτό το Κράτος μέλος επί δύο συνεχή έτη (63/261/ΕΟΚ) (4) και οι δικαιούχοι της οδηγίας του Συμβουλίου της 2ας Απριλίου 1963, περί καθορισμού το τρόπου πραγματοποιήσεως της ελευθερίας εγκαταστάσεως σε γεωργικές  εκμεταλλεύσεις εγκαταλελειμμένες ή ακαλλιέργητες επί δύο τουλάχιστον έτη (63/262/ΕΟΚ)(5), απολαύουν ήδη εξομοιώσεως προς τους υπηκόους του Κράτους μέλους αυτού, όσον αφορά το καθεστώς των αγροτικών μισθώσεων- ότι ο Τίτλος III/A του γενικού προγράμματος περιλαμβάνει, μεταξύ των περιορισμών που πρέπει να καταργηθούν, τις διατάξεις και πρακτικές οι οποίες, όσον αφορά τους αλλοδαπούς μόνον, αποκλείουν, περιορίζουν ή εξαρτούν από προϋποθέσεις την απόλαυση των  δικαιωμάτων τα οποία προκύπτουν από τις συμβάσεις αγροτικών μισθώσεων.  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα Κράτη μέλη καταργούν σύμφωνα με τις κατωτέρω διατάξεις, υπέρ των υπηκόων και των εταιριών των άλλων Κρατών μελών που ασκούν στην επικράτειά τους μη μισθωτές γεωργικές δραστηριότητες ή που εγκαθίστανται για τον σκοπό αυτό, οι οποίοι καλούνται  στο εξής δικαιούχοι, τους περιορισμούς σχετικά με την εφαρμογή του καθεστώτος των αγροτικών μισθώσεων.   Άρθρο 2  1. Οι διατάξεις της παρούσης οδηγίας ισχύουν για τις αγροτικές μισθώσεις καθώς και για την άσκηση και απόλαυση από τον γεωργό των δικαιωμάτων τα οποία προκύπτουν από τις συμβάσεις αυτές, όπως το δικαίωμα προαγοράς σε περίπτωση πωλήσεως του  συνόλου ή μέρους της εγγείου ιδιοκτησίας, οι οποίες αποτελούν το αντικείμενο της μισθώσεως.  2. Κατά την έννοια της παρούσης οδηγίας, νοούνται ως "γεωργικές δραστηριότητες":  - οι δραστηριότητες που περιλαμβάνονται στο παράρτημα V του γενικού προγράμματος για την κατάργηση των περιορισμών στην ελευθερία εγκαταστάσεως (ex κλάση 01, γεωργία, της Διεθνούς Ταξινομήσεως Τύπου, κατά βιομηχανία όλων των κλάδων των οικονομικών  δραστηριοτήτων(6)), και ιδίως:  α) η γενική γεωργία περιλαμβανομένης της αμπελοκαλλιεργείας, της οπωροκαλλιεργείας, της παραγωγής σπόρων προς σπορά, της καλλιεργείας λαχανικών, ανθέων και διακοσμητικών ανθέων ακόμη και σε θερμοκήπια- β) η εκτροφή ζώων, πουλερικών, κονίκλων, γουνοφόρων ή άλλων ζώων, η μελισσοκομία, η παραγωγή κρέατος, γάλακτος, ερίου, δερμάτων και γουνών, αυγών, μελιού- - η υλοτομία, η δασοκομία, η δενδροφύτευση και αναδάσωση, που ασκούνται ως παρεπόμενες δραστηριότητες εφ' όσον οι εργασίες αυτές είναι σύμφωνες με την εσωτερική νομοθεσία Κράτους μέλους και ιδίως με τα σχέδια χρησιμοποιήσεως της γης.   Άρθρο 3  1. Τα Κράτη μέλη καταργούν τους περιορισμούς οι οποίοι:  - δυνάμει νομοθετικών, κανονιστικών ή διοικητικών διατάξεων, εμποδίζουν τους δικαιούχους να συνάπτουν συμβάσεις αγροτικών μισθώσεων, τους υποχρεώνουν να πληρούν ειδικούς όρους όσον αφορά τη σύναψη ή εκτέλεση τέτοιων συμβάσεων ή περιορίζουν την απόλαυση  των δικαιωμάτων τους, τα οποία προκύπτουν από αυτές- - απορρέουν από διοικητική πρακτική που έχει ως αποτέλεσμα την διακριτική σε σχέση με τους ημεδαπούς μεταχείριση των δικαιούχων όσον αφορά τις αγροτικές μισθώσεις.  2. Μεταξύ των περιορισμών που πρέπει να καταργηθούν, περιλαμβάνονται ειδικότερα εκείνοι που αποτελούν αντικείμενο διατάξεων οι οποίες απαγορεύουν ή περιορίζουν με τον ακόλουθο τρόπο, την εφαρμογή στους δικαιούχους των διατάξεων που αφορούν το καθεστώς  αγροτικών μισθώσεων υπό τους αυτούς όρους όπως και οι ημεδαποί:  στο Βέλγιο - με την μη παράταση ή μη ανανέωση, ενδεχομένως, του δελτίου επαγγελματικής ταυτότητος αλλοδαπού που έχει λήξει, αν ο κάτοχος είναι μισθωτής, η οποία λήγει μετά την πάροδο της διάρκειας ισχύος του δελτίου επαγγελματικής ταυτότητος αλλοδαπού (εφαρμογή  του άρθρου 3 παράγραφος 2 του νόμου της 19ης Φεβρουαρίου 1965 περί της ασκήσεως ανεξαρτήτων επαγγελματικών δραστηριοτήτων από αλλοδαπούς) (carte professionnelle d' etranger)- στη Γαλλία - με την εξαίρεση των γεωργών αλλοδαπής ιθαγένειας από το ευεργέτημα του καθεστώτος των αγροτικών μισθώσεων (άρθρο 869 του αγροτικού κώδικα)- - με την μη δυνατότητα εγγραφής των αλλοδαπών στους εκλογικούς καταλόγους για τον διορισμό των μελών μικτών δικαστηρίων για τις αγροτικές μισθώσεις (άρθρο 4 του διατάγματος της 22ας Δεκεμβρίου 1958, αριθ. 58 1293).   Άρθρο 4  Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός έξη μηνών από της κοινοποιήσεώς της και ενημερώνουν αμέσως περί αυτού την Επιτροπή.  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 25 Ιουλίου 1967.  Για το Συμβούλιο Ο Πρόεδρος F. NEEF  (1) ΕΕ αριθ. 2 της 15.1.1962, σ. 36/62.  (2) ΕΕ αριθ. 23 της 5.2.1966, σ. 384/66.  (3) ΕΕ αριθ. 146 της 23.8.1965, σ. 2461/65.  (4) ΕΕ αριθ. 62 της 20.4.1963, σ. 1323/63.  (5) ΕΕ αριθ. 62 της 20.4.1963, σ. 1326/63.  (6) Στατιστικό γραφείο των Ηνωμένων Εθνών, Στατιστικές μελέτες, Σειρά Μ, Αριθ. 4, Θεώρ. 1 (Νέα Υόρκη, 1958).


Avis juridique important

|

31981L1016

Οδηγία 81/1016/EOK του Συμβουλίου της 5ης Δεκεμβρίου 1981 περί παρατάσεως της προθεσμίας ισχύος των παρεκκλίσεων που αφορούν τις εγγυήσεις ως προς τη βρουκέλλωση κατά το εμπόριο ορισμένων βοοειδών που προβλέπονται στα άρθρο 7 παράγραφος 1 σημείο Γ της οδηγίας 64/432/EOK

Επίσημη Εφημερίδα αριθ. L 367 της 23/12/1981 σ. 0032 - 0032

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 15ης Δεκεμβρίου 1981  περί παρατάσεως της προθεσμίας ισχύος των παρεκκλίσεων που αφορούν τις εγγυήσεις ως προς τη βρουκέλλωση κατά το εμπόριο ορισμένων βοοειδών που προβλέπονται στο άρθρο 7 παράγραφος 1 σημείο Γ της οδηγίας 64/432/ΕΟΚ  (81/1016/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 81/476/ΕΟΚ (2), και ιδίως το άρθρο 7 παράγραφος 1 σημείο Γ,  την πρόταση της Επιτροπής,  Εκτιμώντας:  ότι η οδηγία του Συμβουλίου 64/432/ΕΟΚ καθόρισε τις υγειονομικές εγγυήσεις για το ενδοκοινοτικό εμπόριο όσον αφορά τη βρουκέλλωση των βοοειδών· ότι, εν τούτοις, το άρθρο 7 παράγραφος 1 σημείο Γ της εν λόγω οδηγίας δίνει τη δυνατότητα στα Κράτη μέλη να επιτρέπουν ειδικές παρεκκλίσεις όσον αφορά το εμπόριο βοοειδών σφαγής, ηλικίας κάτω των τριάντα μηνών, ώστε να διευκολύνεται το εμπόριο βοοειδών και ταυτόχρονα να λαμβάνεται υπόψη η ισχύουσα κατάσταση ως προς τη βρουκέλλωση σε ορισμένα Κράτη μέλη·  ότι η Κοινότητα εφαρμόζει επιτυχώς πρόγραμμα για την επιτάχυνση της εξαλείψεως της βρουκελλώσεως·  ότι, εν τούτοις, σε ορισμένα Κράτη μέλη δεν έχει ακόμα επιτευχθεί η ολοσχερής εξάλειψη της βρουκελλώσεως, αναμένεται όμως ότι ο στόχος αυτός θα επιτευχθεί εντός των δύο επομένων ετών·  ότι είναι, ως εκ τούτου, αναγκαίο να παραταθεί μέχρι τις 31 Δεκεμβρίου 1983 η περίοδος κατά τη διάρκεια της οποίας επιτρέπεται να γίνει η παρέκκλιση που προβλέπεται στο άρθρο 7 παράγραφος 1 υπό Γ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η διάρκεια ισχύος της παρεκκλίσεως που αναφέρεται στο άρθρο 7 παράγραφος 1 σημείο Γ της οδηγίας 64/432/ΕΟΚ παρατείνεται μέχρι τις 31 Δεκεμβρίου 1983.  Άρθρο 2  Τα Κράτη μέλη εκδίδουν τις απαραίτητες νομοθετικές, κανονιστικές και διοικητικές διατάξεις για να ευθυγραμμισθούν με την παρούσα οδηγία μέχρι την 1η Ιανουαρίου 1982.  Πληροφορούν αμέσως την Επιτροπή περί αυτών.  Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 15 Δεκεμβρίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 186 της 8. 7. 1981, σ. 20.


Avis juridique important

|

31981L0643

Οδηγία 81/643/ΕΟΚ της Επιτροπής της 29ης Ιουλίου 1981 περί προσαρμογής στην τεχνική πρόοδο της οδηγίας 77/649/ΕΟΚ του Συμβουλίου περί προσέγγισης των νομοθεσιών των κρατών μελών που αφορούν το οπτικό πεδίο του οδηγού των οχημάτων με κινητήρα

Επίσημη Εφημερίδα αριθ. L 231 της 15/08/1981 σ. 0041 - 0042 Φινλανδική ειδική έκδοση: Κεφάλαιο 13 τόμος 11 σ. 0152  Ισπανική ειδική έκδοση: Κεφάλαιο 13 τόμος 11 σ. 0218  Σουηδική ειδική έκδοση: Κεφάλαιο 13 τόμος 11 σ. 0152  Πορτογαλική ειδική έκδοση : Κεφάλαιο 13 τόμος 11 σ. 0218

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Ιουλίου 1981  περί προσαρμογής στην τεχνική πρόοδο της οδηγίας 77/649/ΕΟΚ του Συμβουλίου περί προσεγγίσεως των νομοθεσιών των Κρατών μελών που αφορούν το οπτικό πεδίο του οδηγού των οχημάτων με κινητήρα  (81/643/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών όσον αφορά την έγκριση των οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από την οδηγία 80/1267/ΕΟΚ (2) και ιδίως το άρθρο 11,  την οδηγία 77/649/ΕΟΚ του Συμβουλίου της 27ης Σεπτεμβρίου 1977 περί προσεγγίσεως των νομοθεσιών των Κρατών μελών που αφορούν το οπτικό πεδίο του οδηγού των οχημάτων με κινητήρα (3), και ιδίως το άρθρο 5,  Εκτιμώντας:  ότι, χάρις στην αποκτηθείσα πείρα, διαπιστώθηκε ότι το παρόν κείμενο του σημείου 5.1.3 του παραρτήματος Ι της οδηγίας 77/649/ΕΟΚ, σχετικά με το οπτικό πεδίο του οδηγού της κατηγορίας Μ1, όπως αυτό ορίζεται στο παράρτημα Ι της οδηγίας 70/156/ΕΟΚ, περιέχει περιορισμούς για το σχεδιασμό των οχημάτων · ότι αυτό οδήγησε στην άρνηση της εγκρίσεως οχημάτων στα οποία υφίστανται παρεμποδίσεις οι οποίες δεν περιορίζουν το οπτικό πεδίο του οδηγού·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την Προσαρμογή στην Τεχνολογική Πρόοδο των Οδηγιών που έχουν ως στόχο την εξάλειψη των τεχνικών εμποδίων στις συναλλαγές στον τομέα των οχημάτων με κινητήρα,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το κείμενο του σημείου 5.1.3 του παραρτήματος Ι της οδηγίας 77/649/ΕΟΚ αντικαθίσταται από το ακόλουθο κείμενο:  «5.1.3. Εξαιρουμένων των παρεμποδίσεων οι οποίες προκαλούνται από τους ορθοστάτες Α, από τα υποστηλώματα διαχωρισμού των μικρών εμπροσθίων σταθερών ή κινητών παραθύρων, στις εξωτερικές κεραίες ραδιοφώνου, τα κάτοπτρα οδηγήσεως και τους υαλοκαθαριστήρες, δεν πρέπει να υπάρχει οποιοδήποτε άλλο εμπόδιο στο άμεσο οπτικό πεδίο του οδηγού για 180° 00 προς τα εμπρός , κάτωθεν οριζοντίου επιπέδου διερχομένου από το V1 και άνωθεν τριών επιπέδων διερχομένων από το V2, εκ των οποίων το ένα είναι κάθετο προς το επίπεδο Χ-Ζ και έχει κλίση 4° 00 προς τα εμπρός κάτω της οριζοντίου και τα άλλα δύο είναι κάθετα προς το επίπεδο Υ-Ζ και έχουν κλίση 4° 00 κάτω της οριζοντίου (βλέπε παράρτημα IV, εικόνα 3).  Δεν θεωρούνται ως εμπόδια του οπτικού πεδίου:  - οι αγωγοί «κεραίες ραδιοφώνου» εγκλεισμένοι ή τυπωμένοι που έχουν τις ακόλουθες μέγιστες διαστάσεις:  - εγκλεισμένοι αγωγοί: 0,5 mm,  - τυπωμένοι αγωγοί: 1,0 mm.  Οι αγωγοί «κεραίες ραδιοφώνου» αυτοί δεν πρέπει να διασχίζουν τη ζώνη Α όπως αυτή έχει ορισθεί στην οδηγία 78/318/ΕΟΚ περί των διατάξεων υαλοκαθαριστήρα και εκτοξευτήρα ύδατος των οχημάτων με κινητήρα (1). Εν τούτοις 2 αγωγοί «κεραίες ραδιοφώνου» μπορούν να διασχίζουν τη ζώνη Α αν το πάχος της διατομής τους δεν υπερβαίνει τα 0,3 mm. Η τιμή αυτή φθάνει τα 0,5 mm εάν η ζώνη Α διασχίζεται υπό ενός μόνον αγωγού.  - οι αγωγοί «αποπαγώματος/καθαρισμού χνώτων» συνήθως υπό μορφή τεθλασμένης ή κυματοειδούς γραμμής που έχουν τις ακόλουθες διαστάσεις:  - μέγιστο φαινόμενο πλάτος: 0,03 mm,  - ελάχιστη απόσταση μεταξύ των αγωγών (διαχωρισμός): 2,00 mm.  (1) ΕΕ αριθ. L 81 της 28. 3. 1978, σ. 49.».  Άρθρο 2  Τα Κράτη μέλη θέτουν σε ισχύ τις αναγκαίες διατάξεις για να συμμορφωθούν προς την παρούσα οδηγία το αργότερο μέχρι τις 31 Δεκεμβρίου 1982 και ενημερώνουν αμέσως περί αυτού την Επιτροπή.  Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 29 Ιουλίου 1981.  Για την 'Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 42 της 23. 2. 1970, σ. 1.  (2) ΕΕ αριθ. L 375 της 31. 12. 1980, σ. 34.  (3) ΕΕ αριθ. L 267 της 19. 10. 1977, σ. 1.